Lucy Bella Earl. Lucy Bella Simkins () — ingliz tili (xorijiy til sifatida) oʻqituvchisi, YouTubedagi „English with Lucy“ taʼlimga oid kanalining asoschisi. 2017-yilda ingliz tilini o‘qitishda innovatsiyalar bo‘yicha British Council tomonidan ELton mukofoti bilan, 2018-yilda esa Westminster universiteti tomonidan tadbirkorlik mukofoti bilan taqdirlangan. YouTubedagi faoliyati. 2016-yilda, universitetning so‘nggi bosqichida o‘zining YouTubeʼda „English with Lucy“ taʼlimga oid kanalini ochadi. Faoliyatining birinchi yilidayoq kanalining kuzatuvchilari 100 000ga yetadi. Kanal "The Times", ITV News, BBC News, "Business Insider" va Tages-Anzeiger Panorama nashrlarida tilga olingan. Kanal mazmuni Indoneziyadagi universitetda ilmiy tahlildan oʻtkazilgan (2018-yil) hamda ingliz tili oʻrganuvchilarga tavsiya etilgan. Lucy Bella Earl ona tilidan tashqari ispan va italyan tillarini yaxshi biladi.